*05.03.2020 жылғы №42-ж/қ*

*бұйрыққа қосымша*

 **«Ұлттық ғарыштық зерттеулер мен технологиялар орталығы»**

**акционерлік қоғамының**

**СЫБАЙЛАС ЖЕМҚОРЛЫҚҚА ҚАРСЫ СТАНДАРТЫ**

1. **Қоғамдық қатынастар саласының атауы:** ғарыш саласындағы ғылыми және ғылыми-техникалық қызмет.

2.  **Әзірлеушінің атауы:** **«Ұлттық ғарыштық зерттеулер мен технологиялар орталығы» АҚ**

3. **Қоғамдық қатынастың ерекше саласында жұмыс істейтін тұлғалардың құлқы (әрекеті) ережелері:**

**3.1 сыбайлас жемқорлыққа қарсы стандарт әсер ететін жеке және заңды тұлғалардың құқықтары мен заңды мүдделерін іске асыру кезінде**

1) заңдылық қағидаларын, Конституция талаптарын, Қазақстан Республикасының заңдары мен басқа да құқықтық актілерін басшылыққа алу;

2) мүдделер қақтығысының пайда болуының барлық мүмкіншіліктеріне жол бермеу бойынша шаралар қабылдау;

3) жеке және заңды тұлғалардың өзінің құқықтары мен заңды мүдделерін іске асыруға қиындық тудыратын әрекеттерге (әрекетсіздіктерге) жол бермеу;

4) қызметтік мансабын пайдалануға, жеке және заңды тұлғалардың өтініштерін қарау кезінде қағазбастылық пен сөзбұйдаға салуға, сондай-ақ дөрекілік пен біржақтылыққа жол бермеу;

5) көрсетілетін қызметтің, орындалатын жұмыстың сапасын арттыру бойынша тұрақты түрде шаралар қабылдау, мемлекеттік органдар мен ведомстволардың сұраныстаына толық бағыт ұстау;

6) жеке және заңды тұлғалардың өзінің құқықтары мен заңды мүдделеріне қатысты шаралар қабылдаудың ашықтығын қамтамасыз ету;

7) жеке мүліктік және мүліктік емес пайда табу үшін өзінің лауазымдық құзіреті мен оған байланысты мүмкіндіктерді пайдаланбау;

8) жоғары кәсібіи білікті жұмыс үшін барлық күшін жұмсау, алға қойылған міндеттерді орындау үшін оңтайлы және үнемді және басқа да білікті тәсілдерді қолдану;

9) лауазымдық міндеттерін тиімді орындау үшін өзінің кәсіби деңгейі мен біліктілігін үнемі арттырып отыру.

***3.2 өз құзіреті шеңберінде басқармалық және басқа да шешімдер дайындау және қабылдау кезінде***

1) Қазақстан Республикасының заңдылықтарын сақтау;

2) мүдделер қақтығысына жол бермеу, олар пайда болған жағдайда заңнамаға сәйкес шешім қабылдау;

3) лауазымдық тұлға құзіретіне кіретін шешім қабылдаған кезде, өзінің заңды міндеттерін орындауға байланысты, ешқандай материалдық пайдалар, қызмет көрсетулер мен басқа да жеңілдіктерді қабылдамау;

4) өзіне берілген құқықтар шеңберінде және лауазымдық міндеттеріне сәйкес құзіретін іске асыру;

5) еңбек тәртібін бұлжытпай сақтау, берілген құзіретін тиімді пайдалану; өзінің лауазымдық міндеттерін адал, бейтарап және сапалы орындау; жұмыс уақытын тиімді пайдалану;

6) жеке және заңды тұлғаларға жеңілдік жасамау, өзінің лауазымдық міндеттерін орындау кезінде оларға тәуелді болмау;

7) жеке сипаттағы мәселелерді шешу кезінде мемлекеттік органдардың, мемлекеттік қызметкерлер мен басқа да тұлғалардың қызметіне әсер ету үшін қызметтік мансабын пайдаланбау;

8) материалдық-техникалық, қаржылық және ақпараттық қамтамасыз ету құралдарын, мемлекеттік мүлік пен қызметтік ақпаратты қызметтен тыс мақсатта пайдалануға жол бермеу;

9) сыбайлас жемқорлық көріністеріне қарсы тұру, сыбайлас құқық бұзушылыққа жол бермеу; басқа мемлекеттік қызметкерлер тарапынан сыбайлас жемқорлық құқық бұзушылықтарына жол бермеу;

10) өз құзіреті шеңберінде сыбайлас жемқорлыққа қарсы іс-қимыл туралы Қазақстан Республикасы заңнамасы талаптары орындалуын қамтамасыз ету;

11) өзінің тағайыдалғанынан үш ай ішінде сыбайлас жемқорлық қылмысы жасалған жағдайда лауазымдық тұлға өзінің жұмыстан шығуы туралы өтініш береді.

а) акционерлік қоғам басшысы – оның орынбасары, аппарат басшысы немесе акционерлік қоғамның аумақтық бөлімшесінің басшысы сыбайлас жемқорлық қылмысын жасаған жағдайда;

b) акционерлік қоғам басшысының орынбасары немесе аппарат басшысы – жетекшілік ететін ведомство бастығы, жеке құрылымдық бөлімше басшысы сыбайлас жемқорлық қылмысын жасаған жағдайда;

12) Лауазымды тұлғалар немесе аппарат басшысы соттық айыптау заңды күшіне енген күннен бастап немесе Қазақстан Республикасы Қылмыстық-процессуальдікодексінің 35 бабы бірінші бөлімінің 3), 4), 9), 11) және 12) тармақтары немесе 36 бабы негізінде қылмыстық қудалау органы немесе сот тарапынан қылмыстық іс тоқтатылған жағдайда он күнтізбелік күн ішінде жұмыстар босату туралы өтініш береді.

***3.3. ішкі құқықтық актілер жобаларын дайындау кезінде***

1) нормативтік және нормативтік емес ішкі құқықтық актілер әзірлеу кезінде «Ғарыш қызметі туралы», «Акционерлік қоғамдар туралы», «Ғылым туралы», «Құқықтың актілер туралы» Қазақстан Республикасы Заңдарын, ҚР Еңбек кодексін басшылыққа алу;

2) өзіне немесе үшінші тұлғаларға пайда табу мақсатында нормативтік және нормативтік емес ішкі құқықтық актілер қабылдауға жол бермеу.

***3.4. қызмет саласының ерекшелігіне байланысты болатын басқа да өзара қатынастар жағдайында***

1) мемлекет мүддесіне шығын келтіретін, «ҰҒЗТО» АҚ тиімді жұмыс атқаруына кедергі жасайтын немесе тиімділігін төмендететін әрекеттерге қарсы тұру;

2) заңмен тәртіптік, әкімшілік немесе қылмыстық жауапкершілік көзделген қылмысты іс немесе құқық бұзушылыққа жол бермеу;

3) қол астындағы қызметкерлерге қатысты негізсіз айыптауға, дөрекілікке, адам абыройын төмендетуге, әдепсіздікке, қате әрекеттерге жол бермеу;

4) мүліктің сақталуын, меншік мүліктің тиімді, ұтымды және тек қызметтік мақсатта пайдалануын қамтамасыз ету;

5) өзіне белгілі болған сыбайластық жемқорлық жағдайлары туралы «ҰҒЗТО» АҚ басшылығына, немесе ҚР Цифрлық даму, инновациялар және аэроғарыш өнеркәсібі министрлігінің Аэроғарыш комитетіне, сыбайлас жемқорлыққа қарсы іс-қимыл жөніндегі өкілетті органға жедел хабарлау.

***4. Басқа да шектеулер мен тыйымдар***

1) Қазақстан Республикасында Конституцияны, ғылым, ғарыш қызметі, еңбек қатынастары, корпоративтік құқық салаларында заңдылық талаптарын сақтау;

2) Қазақстан Республикасы заңдарымен белгіленген шектеулерді сақтау;

3) әріптестеріне, басшыларға немесе басқа да лауазымды тұлғаларға сыйлық бермеу;

4) лауазымдық өкілеттілігін орындауға байланысты сыйлықтар қабылдамау;

5) басқа тұлғаларды сыбайлас жемқорлық қылмыстарына баруға итемелемеу немесе қолдамау;

6) мүліктік немесе мүліктік емес пайда табу немесе жеңілдіктерге ие болу мақсатында, таратылуға жатпайтын қызметтік және басқа да ақпараттарды пайдаланбау.